text: Puis que Diex le monde forma
   Et k'Evain à Adam donna,
   Ne fu si bele creature,
   Tant par estoit bele à droiture
   Que, s'ele peüst departir
   De sa biauté pour embelir
   Autres qui mestier en euïssent,
   En li assez biauté preïssent,
   C. ou plus en enbelesist
   Et assez biauté retenist.
   Et sachiez bien que de plaisance
   Par ot si très grant abondance,
   Folio13r
   Que nus nel peüst regarder
   Cui ne convenist oublier
   Anuis et corrous et ahans,
   Tant par ert gente et avenans ;
   Et s'ert si plaine de tous biens
   K'en li ne failloit nule riens.
  